Algav saade on valminud koostöös Joyce Meyer Teenistuse toetajatega
Statistika järgi usub ainult 13% kristlastest,
et Jumala Sõna on absoluutne tõde.
Seda on üsna lihtne kindlaks teha ja see on kättesaadav meile kõigile.
IGAPÄEVAELU RÕÕMUD
Räägin teemal religioossed suhtumised.
Püüan portreteerida religioosset või käsumeelset inimest
ja teen seda mitmetel põhjustel.
Esiteks usun, et religioon ei avalda maailmale muljet.
Nad peavad nägema tõelist Jeesust, mitte religioosset inimest.
Me ei pea andma neile palju reegleid, mida täita,
vaid peame õppima, kuidas armastada neid kõige täiega.
Teiseks, ma ei usu, et peame Jumala ees religioosselt käituma,
et Talle meeldida või et saada siis palvevastuseid.
Sedasi oli Vana Testamendi ajal, aga nüüd on Uue Testamendi aeg.
Usume ja usaldame Jumalat,
et meie eludes toimuvad asjad, mis on vajalikud.
See ei sõltu meie tegudest.
Me ei tohiks teha Jumalale asju selleks, et midagi saada.
Meie teod peaksid olema kui vastus Tema armastusele.
Kolmandaks, relgioossetel inimestel ei pruugi olla lähedast suhet Jeesusega.
Kuigi nad käivad kirikus, annetavad ja on isegi kaasas koguduse töös,
siis neil ometigi puudub lähedane osadus Jeesusega.
Kui paljud teavad erinevust tegude ja Jumalale põlemise vahel?
Mina käisin ka aastaid kirikus. Armastasin Teda ja Ta oli mu Päästja,
siis ometigi Ta polnud mu Issand.
Kui paljud teavad, et Päästja ja Issanda vahel on erinevus?
Vahel tahame Jeesust, et pääseda põrgust,
aga ei taha Teda, et käia võidus.
Käisin kirikus ja tegin kõik vajaliku.
Pidasin kõiki pühasid.
Võtsin osa armulauast ja täiskasvanute pühapäevakoolist.
Meie lapsed käisid kristlikus koolis.
Samas kui me kodus, suletud uste taga, oli tülitsemine ja vaidlemine;
manipuleerimine ja kontrollimine.
Olin religioosne inimene, aga ma polnud õnnelik.
Usun, et Jeesus suri, et naudiksime oma elu, iseennast ja inimesi.
Isegi siis, kui nad ei ole täiuslikud.
Saame iseendast rõõmu tunda ka siis, kui pole täiuslikud.
Ning et teised inimesed tunneksid meist rõõmu.
Olin inimene, kes arvas, et keegi ei tunne minust rõõmu.
Hea on täna endalt küsida:
"Kas inimesed naudivad sind?"
Kas oled inimene, kellega on hea koos olla?
Oled sa inimene, kellega on mugav koos olla?
Kas oled see, kes teiste vigade peale on valmis ütlema:
"Pole midagi, me kõik eksime!"
Või oled selline järsk? Asjad peavad olema just nii!
Kui paljud arvavad, et see on hea teema, millest rääkida?
Kuidas mitte omada religioosset suhtumist?
Me ei mõtle just eriti tihti Jeesuse kannatustele.
Isegi sellele, millest Ta Ketsemani aias läbi läks.
Pinge oli nii suur, et Ta higi oli nagu veri.
Ta pidi täide viima otsuse minna ristile ja kanda seal meie patud.
Me isegi ei kujuta ette, kui püha Ta on.
Kui raske oli saada patuseks.
Ta sai patuks meie eest.
Ta võttis meie karistuse.
Ta tuli imelisest taevast alla
ja võttis inimese kuju,
et Ta saaks meie asemel surra ja kannatada.
Ta ei teinud seda selleks, et meil oleks mingi uus religioon.
Ta tegi seda selleks, et taastada meie suhe Isaga.
Jeesus ütles Joh.14:6: "Mina olen tee." Ta on tee Jumala juurde.
Mina olen tee ja tõde ja elu.
Ükski ei saa minna Isa juurde muidu kui minu kaudu."
Jeesus on uks, mille kaudu saame astuda suhtesse Jumalaga.
Mõtlesin hommikul ühele asjale.
Mul ei olnud palju aastaid Jumalaga mugav olla.
Aga ma mäletan ka aega, kui mu olemine Jumalaga läks mugavaks.
Kui imeline oli olla lihtsalt Tema laps ja mitte religioosne.
Palju imelisem oli hommikul ärgates öelda:
"Tere hommikust, Issand! Ma armastan Sind!"
selmet, et paluda mõnda uhket palvet, mille olin kuskilt raamatust leidnud.
Sain aru, et mul polnud Jumalaga mugav sellepärast,
et mul polnud maise isaga kunagi mugav olla.
Paljud teavad, et mu isa kuritarvitas mind seksuaalselt.
Samuti mentaalselt, emotsionaalselt, verbaalselt.
See kestis kaua aega.
Ta polnud lihtsalt kuritarvitav, vaid ka õel ja kuri
ja temaga oli väga raske läbi saada.
Kunagi ei teadnud, mis teda vihale võis ajada.
Ühel päeval sama asja tehes oli ta tore, teisel päeval aga kuri.
Seega mul polnud kunagi mugav.
Ma ei saanud kunagi lõdvestuda. Olin kogu aeg pinges.
Mõtlesin alati, kas teen asju õigesti.
Kui ta oli pahas tujus, püüdsin välja mõelda,
mida ma sel korral valesti tegin?
Elasin sedasi 18 aastat. Sellest üle saamiseks läks 25 aastat.
Pidin ammutama endasse palju Jumala Sõna,
palju Jumala ilmutusi ja armastust, et sellest kõigest taastuda.
Aga kui imeline on nüüd tunda end mugavalt Jumala ligiolus.
Tahan sind tuua paika, kus mõistad,
et Jumal tahab, et sul oleks Temaga koos mugav olla.
Ta ei taha, et sa palvetades oleksid hirmul
või püüaksid olla nii formaalne, et püüad kõlada kenasti.
Piibel ütleb, et palvetades ei pea me asju üle kordama.
Osaduse tõeline tähendus peitub vestluses ja suhtlemises.
Jeesus ei surnud, et sul oleks religioon.
Ta ei surnud, et sul oleks masendav elu kristliku sildi all.
Me ei loobunud õnnetu patuse staatusest, et saada õnnetuks kristlaseks.
Ta suri, et lähedane, imeline suhe ja osadus Jumalaga oleks taastatud.
Et võiksime kogeda Jumala tingimusteta armastust.
Selleks, et võiksime nautida elu.
Et võiksid iseennast, Jumalat, perekonda, maailma ja tööd nautida.
Jeesus ütles Joh.10:10
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
See ei tähenda, et kogu elu on nagu puhkus.
Meie jaoks tähendab elu nautimine puhkust või uut mänguasja.
Räägin Jumala armust, milletõttu naudime igapäevast elu.
Tähista seda!
Leia Jumal magama minnes, liikluses, koristamises.
Tema teeb tavalised asjad eriliseks.
Igapäevaelu ei peaks meid tüütama.
Meie eludes toimub alati midagi erilist.
Suhtes Jumalaga.
Tänapäeval on väga populaarne religoosne kuulumine.
Kui lähed haiglasse, tahetakse teada, mis usku sa oled.
Inimesed küsivad seda kogu aeg.
Mulle ei meeldi see küsimus.
Peaksime küsima: "Kas sul on isiklik suhe Jeesuse Kristusega?"
Miks meil on kergem küsida religiooni või usu kohta?
See on kuidagi vastuvõetavam.
Uurimise käigus saime teada, et on olemas 14 suurt konfessiooni.
Naljakas on see, et nende suurte alla kuulub veel 207 väiksemat.
Tahaksin need teile ette lugeda,
aga tean, et seda tehes sattuksin jamadesse
otsekui püüaksin kellegi kulul nalja heita,
mistõttu otsustasin seda mitte teha.
Kuid kõik see taandub sellele, et inimesed ei suuda ühel meelel olla.
Kui teisiti arvajaid on piisavalt palju, siis tehakse uus asi.
Ja kui nende hulgas on taas teisiti mõtlejaid, tehakse taas uus.
Siis on üheskoos need, kes mõtlevad ühtemoodi.
Kuidas saaksime sedasi olla maailmale tunnistuseks?
Kui me ei saa isegi koguduses üksteisega läbi.
Mõned vaieldavad teemad on lausa tobedad.
Sellel pole midagi tegemist inimese päästega.
Peame tegema kindlaks, et meie õpetus on puhas
ja et meie usk baseerub Jumala Sõna tõele.
Pean silmas Jeesuse verd, neitsist sündimist, püha Kolmainsust,
usust õigeks saamist.
Need asjad peavad selged olema.
Kõik need erinevad konfessioonid usuvad üsna samasid asju.
Vaatame Markuse 16:15.
"Ja Jeesus ütles neile:
Minge kõike maailma, kuulutage evangeeliumi kogu loodule!"
Nimetame seda Suureks Misjonikäsuks.
"Kes usub ja on ristitud, see päästetakse,
aga kes ei usu, mõistetakse hukka."
Siis Ta räägib edasi, kuna tegu on jätkuva teemaga.
Ja kui me usume salme 15-16, siis miks peaksime eirama s.17-18?
"Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
See kõik on Piiblis. Miks siis nii paljud kirikud seda ei tee?
Oleme vaid inimesed.
Olen tänulik, et Jumal teab, mida meie näol endale sai.
Meil tekkib igasugu mõtteid ja kui need pole kooskõlas tõega,
tekitame igasugu jama...
Nii lihtne on tõrjuda seda, millest sa aru ei saa.
Ma pole mitte ühegi konfessiooni vastu, kes õpetab Jumala Sõna.
Eriti fundamentaalseid tõdesid,
mis on olulised sinu päästeks.
Kui mina räägin võõraid keeli ja sina mitte, siis oleme ikka sõbrad.
Kui mina usun tervenemisse ja sina mitte, siis mis seal ikka.
Sa võid meelt muuta, kui haigeks jääd ja tahad, et su eest palvetaksin.
Mida kõike inimesed ei usu, enne kui olukord läheb kriitiliseks!
Kui mina muutusin 1976.a. meeleheitlikuks
oma religioosse kogemuse tõttu Jumalast,
hüüdsin Jumala poole, et Ta teeks midagi mu elus.
Vahet polnud, oli tegu luteri, katoliku või metodisti kirikuga.
Vajasin lihtsalt Jumala puudutust.
Kui tarvis, püherdan põrandal, karjun, jooksen - mida iganes! -
kui vaid kogeksin rahu ja rõõmu!
Võibolla osad teie seast pole veel piisavalt meeleheitel.
Kaitsed ikka veel oma reputatsiooni.
"Usk on isiklik asi."
Rumaluke, seda sa küll Piiblist ei leia!
Iga inimene, kes kohtus Jeesusega,
ei jaksanud oodata, mil saaks teistele rääkida.
Ainult 13% kõikidest kristlastest usuvad,
et Jumala Sõna on absoluutne tõde.
Ole ettevaatlik. Maailm on meil jälil.
Algul ei uskunud vaid maailm, et see on tõde;
nüüd ei usu enam kristlased ka.
Kui see pole täielikult tõde, siis milline osa on?
Kui ma ei saa kõike uskuda, kuidas saan siis vaid osakest uskuda?
Ma ei tea, kuidas on teiega,
aga mina olen otsustanud, et rajan oma elu sellele.
Mina usun seda. Seisan sellel ja selle eest.
Annan oma elu sellele.
Kui tuleb välja, et olen oma elu selle peale raisanud,
siis pole sellest ju midagi.
Aga kui sina eksid ja mul on õigus ja Piiblil on õigus, siis on jama,
sest igavik on väga, väga pikk aeg.
Ja põrgu on kuum.
Ma tean, miks inimesed ei taha seda uskuda -
sest nad ei taha elada selle järgi.
Sellepärast on meil nii palju konfessioone.
Keegi ei taha teha sellest mingit osa.
Või nad tahavad asju vähendada või eemaldada.
Piiblis on hoiatus,
et me ei tohi sellele sõnale midagi juurde lisada ega ära võtta.
Sa pead uskuma millessegi.
Millegile peab ju oma elu rajama.
Muidu lihtsalt hõljud ringi.
"Olen nii segaduses. Ma ei saa aru, mis on valesti?"
"Millelgi pole enam mõtet. Milleks ma siin olen?"
"Milleks ma sündisin?"
Inimesed vaidlevad jõukuse teemal.
Kas Jumal tahab, et meil oleks midagi või ei taha?
Jeesus ütles, et vaeseid on alati ja me peaksime neid aitama.
Piiblis on 2000 kirjakohta sellest, kuidas vaeseid aidata.
Olgem õnnelikud, et keegi on rikas, siis ei pea nende eest hoolitsema.
Mida üldse tähendab rikas?
See ei tähenda, et oleme kõik multimiljonärid.
See tähendab, et su vajadused on täidetud ja jääb ülegi,
et anda teistele ja aidata neidki.
Jumal tahab, et oleksime õnnistatud ja et me jõukus täidaks eesmärki.
Kasvasin üles mõtteviisiga,
et kirikus peab käima selleks, et olla hea.
Et Jumal ootab, et sa käiksid kirikus.
Kui sa seda ei tee, siis sa ei saa Tema poole palvetada.
Ütlesin: "Olgu Jumal, teen Sulle teene. Lähen kirikusse."
Laulsin kooris. Olin isegi kohanäitaja.
Tegin Jumala heaks häid asju.
Ja kui minul oli teenet vaja, siis ootasin seda Temalt.
Nüüd on kõik muutunud.
Kõik on hoopis teistmoodi.
Teenin Teda ja lähen kirikusse, sest tahan seda.
See on tõeline suhe Jumalaga.
See ei ole sellepärast, et pean, vaid ma tahan.
Mitte sellepärast, et mind kästakse või tahan selle eest saada midagi.
Mul on nüüd vabadus.
See vabadus on Jeesuses Kristuses.
Tean, et Jumal on minuga. Ta on minu südames.
Iga päev Ta räägib minuga.
Nüüd on Jumala armastamine kerge.
See pole enam koorem.
See on nüüd nii magus.
Olen aru saanud, et olen Talle kallis.
Ma ei ole alati endale armas, aga tean, et olen Talle armas.
Ta lihtsalt armastab mind.
Ta tõestab seda ikka ja jälle.
Ta on toonud mu ellu halastust ja armu. Tal on plaan.
Ta tahab mind aidata, sest Ta armastab mind.
Kui tahad tõestada, et Jumala Sõna on tõde, siis proovi seda.
Jeesus ütles Johannese 14:6 Mina olen tee ja tõde ja elu.
Ükski ei saa minna Isa juurde muidu kui minu kaudu."
Ta ei öelnud, et Ta on üks teedest, üks tõdedest, üks eludest.
Nagu Ta oleks üks viietuhandest, kelle vahel valida.
Ta ütles, et Tema ongi tee, tõde ja elu.
Jumala Sõna on tõde või siis olen rajanud oma elu valele.
Kui sa ei suuda seda uskuda, siis proovi.
Proovi oma vaenlastele andeks anda.
Näed, et see on hulga parem.
Sul on hulga rohkem rahu ja rõõmu.
Proovi olla andja.
Proovi elada isetut elu.
Vaata, mida see sinuga teeb.
Võttes Kristuse vastu oma ellu, saab kristlusest sinu elustiil.
See raamat on täis uusi viise elamiseks.
Uusi viise rääkimiseks, mõtlemiseks.
Õpid isegi rahaga uusi asju tegema, jagades seda teistegagi.
Võid ju küsida: "Miks ma peaksin?!",
Jumal ütleb, et kui seda teeme, siis Tema avab taevaluugid
ja kallab meile õnnistust küllastuseni.
Ta ütleb Malakia kirjas: "Proovi mind sellega!"
Ma ei ütle midagi, mida Jumal pole juba öelnud.
Sina loe Jumala Sõna ja omanda neid prinstiipe.
Siis saad teada, et need töötavad.
Tean seda, sest mäletan, kui sassis enne omadega olin.
Tean, mida Jumal on mulle teinud.
See on kõik tulnud läbi Jumala Sõna.
Pakume täna 4-plaadilist audioõpetust.
Meile meeldib pakkuda sulle Jumala Sõna, sest see muudab meid.
Füüsiliselt pead sööma, et ellu jääda.
Kui tahad vaimulikult ellu jääda, pead toituma Jumala Sõnast.
Mulle meeldib Jeremija ütlus, kuidas ta nagu sõi Jumala Sõna
ja see pani teda hõiskama.
Peame toituma Jumala Sõnast.
Sellepärast pakume teile raamatuid ja plaate.
Sina ise annad Jumala Sõnale tähtsaima koha oma elus.
See õpetus on teemal: "Religioon või suhe?"
Mis on nende vahe? Mida Jumal meile pakub?
Samuti on saadaval Andy Stanley audioõpetus "Kohtumõistmine".
Usun, et saad neid õpetusi nautima ja et need toovad sulle kasu.
Ilusat päeva ja õnnistusi sulle.
Tea, et Jumal armastab sind, sa oled Talle kallis
ja Tal on hea plaan su elu jaoks!
Inimesed on ajakirja saabumise päeval elevil.
Telli ka endale ajakiri "Igapäevaelu rõõmud".
Kas ütlesin, et see on tasuta?
Jah, see on tasuta.
Tellimiseks helista või külasta meie kodulehekülge.
Isegi siin, katastroofilisel Haitil võid sirutada lootustandva käe.
Võid olla Jumala esindaja.
Läbi oma annetuse saad olla kaasas sellega, mis siin toimub.
Ühine meiega!
Kutsume sind üles tegema annetusi "Lootuse Käsi" teenistuse jaoks.
Sinu and toob inimeste eludesse muutusi.
Ükski and pole liiga väike või liiga suur.
Kasuta infot ekraanil.
Tee annetus, mis muudab inimeste elusid,
kellega sa ehk kunagi ei kohtu, kuid kelle elud ei jää iial endiseks.
Tähendad meie jaoks väga palju ja me hindame sind.
Täname sõpru ja partnereid, kes aitavad meie teenistust.
Üheskoos toidame näljaseid, riietame vaeseid
ja kuulutame rahvastele evangeeliumit.
Palun võta meiega ühendust või saada oma palvesoov.
Tutvu materjalidega ja konverentside kavadega.
Hakka meie partneriks, et jagada Kristuse armastust üle maailma.
Tõlge: Anne-Ly Roos